**Dr. sc. Dajana Barbić, Ekonomski fakultet, Zagreb i članica udruge Štedopis, Institut za financijsko obrazovanje, Zagreb**

Dajana Barbić diplomirala je 2008. godine na Ekonomskom fakultetu u Zagrebu. Iste godine upisuje poslijediplomski studij „Upravljanje financijskim institucijama“, također na Ekonomskom fakultetu u Zagrebu, a obranom specijalističkoga poslijediplomskog rada 2011. godine stječe zvanje sveučilišne specijalistice. Tijekom studija dobila je tri Dekanove nagrade, Rektorovu nagradu i stipendiju grada Zagreba za izvanredni akademski uspjeh. Akademski stupanj doktorice znanosti stekla je 2014. godine na Ekonomskom fakultetu u Zagrebu obranom doktorske disertacije „Povezanost koncepta financijske pisemnosti s uspješnošću upravljanja osobnim financijama“ uz mentorstvo prof. dr. sc. Marijane Ivanov. Od 2008. godine zaposlena je kao znanstvena novakinja na projektu Ministarstva znanosti, obrazovanja i športa „Modeli tržišnog financiranja namjena od javnog interesa“ voditelja prof. dr. sc. Alena Stojanovića, na Katedri za financije Ekonomskog fakulteta u Zagrebu. Sudjeluje u izvođenju nastave na kolegijima Javne financije, Monetarna politika, Osobne financije i Porezni sustav Hrvatske. U sklopu projekta ERASMUS 2013. godine posjetila je Universitá del Salento u Lecceu, te 2014. godine Wirtschaftsuniversität u Beču. Od 2014. godine članica je Hrvatskog društva za operacijska istraživanja i jedna je od osnivačica i članica udruge Štedopis, Instituta za financijsko obrazovanja. Autorica je više znanstvenih i stručnih radova, te aktivno sudjeluje na znanstvenim konferencijama i u brojnim znanstveno-istraživačkim projektima.